2019. gada 9. oktobrī Rīkojums Nr. 493

Rīgā (prot. Nr. 46 14. §)

**Par valsts finansējuma piešķiršanu Siguldas novada pašvaldībai**

**avārijas seku likvidēšanu Peldu ielā, Siguldā**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 210 000 *euro* pārskaitīšanai Siguldas novada pašvaldībai, lai segtu izdevumus, kas saistīti ar avārijas seku likvidēšanu Peldu ielā, Siguldā, un novērstu starptautiski nozīmīga pasākuma norises apdraudējumu bobsleja un kamaniņu trasē "Sigulda".

2. Finanšu ministrijai, ievērojot normatīvajos aktos noteiktos pašvaldību aizņemšanās nosacījumus un kārtību, no 2019. gada pašvaldību kopējā aizņēmuma limita (pašvaldību atsaukto aizņēmumu apmēru ietvaros) un aizņēmuma limita pārdales iespēju ietvaros atbilstoši likuma "Par valsts budžetu 2019. gadam" 15. panta sestajā daļā minētajiem nosacījumiem prioritāri izsniegt Siguldas novada pašvaldībai aizņēmumu 410 480 *euro* apmērā šā rīkojuma 1. punktā minēto izdevumu segšanai.

3. Pieņemt zināšanai, ka Siguldas novada pašvaldība šā rīkojuma 1. punktā minēto izdevumu segšanai nodrošinās līdzfinansējumu 136 827 *euro* apmērā.

4. Vides aizsardzības un reģionālās attīstības ministrijai nodrošināt šā rīkojuma 1. un 3. punkta izpildes kontroli.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce